محمد بن عبد اللہ بن حمید

محمد بن عبد اللہ بن علی بن عثمان بن حمید عامری نجدی حنبلی (1236ھ – 1295ھ / 1820ء – 1878ء) نجد کے مشہور حنبلی علما و فقہا میں سے ایک تھے۔ وہ ایک مؤرخ، ادیب اور مکہ میں حنابلہ کے مفتی تھے۔ ان کی اہم ترین تصنیف "السحب الوابلة على ضرائح الحنابلة" ہے۔
 تاریخ ولادت 
عبد اللہ بن عبد الرحمن البسام، جو ہیئة كبار العلماء کے رکن تھے، نے اپنی کتاب "علما نجد خلال ثمانية قرون" میں ذکر کیا کہ ان کی پیدائش 1232ھ میں ہوئی۔خير الدين الزركلي (2002)، الأعلام: قاموس تراجم لأشهر الرجال والنساء من العرب والمستعربين والمستشرقين (ط. 15)، بيروت: دار العلم للملايين، ج. 6، ص. 243
شیخ محمد بن عثمان القاضی نے اپنی کتاب "روضة الناظرين" میں ان کی پیدائش کا سال 1226ھ بتایا۔
جبکہ ان کے شاگرد صالح البسام نے ان کی پیدائش 1236ھ بیان کی اور یہی روایت زیادہ صحیح سمجھی جاتی ہے۔
 شیوخ 
انھوں نے کئی جید علما سے تعلیم حاصل کی، جن میں شامل ہیں:

 . شیخ عبد اللہ أبا بطین (مفتی دیار نجد، متوفی 1282ھ) – ان کے بارے میں کہا: "ولم تر عيني مثله" (میری آنکھ نے ان جیسا نہیں دیکھا)۔
 . شیخ علی بن محمد آل راشد (قاضی عنیزہ)۔
 . شیخ محمد بن حمد الہدیبی (نجدی، پھر زبیری اور بعد میں مکی و مدنی)۔
 . شیخ محمد بن إدریس السنوسی (طریقہ سنوسیہ کے بانی اور محدث)۔
 . شیخ أحمد الدمياطي المكي الشافعي۔
 . شیخ محمد عابد السندي – ان سے اجازہ حاصل کی۔
 . مفسر و محدث محمود الألوسي الحنفي (صاحب روح المعانی، مفتی بغداد، متوفی 1270ھ)۔
 . شیخ إبراهيم السقا الأزهري (محدث و محقق)۔
 . شیخ أحمد بن عثمان بن جامع (قاضی الزبیر) – 1257ھ میں مکہ میں ان سے اجازہ حاصل کی۔
 . شیخ عبد الجبار بن علی النقشبندی الزبیری المصری – 1285ھ میں مدینہ میں دفن ہوئے۔
یہ تمام اساتذہ اپنے وقت کے جید محدث، مفسر، فقیہ اور مفتی تھے، جنھوں نے انھیں مختلف علوم میں مہارت عطا کی۔
 تلامذہ 

ان کے شاگردوں میں کئی ممتاز علما شامل تھے، جنھوں نے بعد میں اہم علمی و فقہی مناصب سنبھالے۔ ان کے مشہور تلامذہ درج ذیل ہیں:
 . علی بن محمد بن حمید – ان کے نیک صالح بیٹے، جو والد کی وفات کے بعد مفتی کے منصب پر فائز ہوئے۔
 . شیخ عبد اللہ بن عائض – قاضی عنیزہ۔
 . شیخ خلف بن إبراهيم بن هدهود – ابن حمید کے انتقال کے بعد مقامِ حنبلی کے امام مقرر ہوئے۔
 . مبارک آل مساعد البسام۔
 . شیخ عبد اللہ أبو الخير مرداد۔
 . محمد العبد الكريم بن شبل۔
 . شیخ صالح بن عبد الله البسّام – السحب الوابلة على ضرائح الحنابلة کی ایک نسخہ نویسی کی، 1307ھ میں 37 سال کی عمر میں وفات پائی۔
 . شیخ عبد الكريم بن صالح بن عثمان بن شبل۔
 . شیخ عبد الله بن صالح بن عثمان بن شبل –
ان سے محدث، محقق عبد الحي اللكنوي (متوفی 1304ھ، عمر 39 سال) نے روایت لی۔
یہ سب ان کے علمی ورثے کو آگے بڑھانے والے اہم شاگرد تھے۔
 مؤلفات 
 . السحب الوابلة على ضرائح الحنابلة – طبقات ابن رجب (751ھ) پر ذیل، جس میں 1295ھ تک کے حنبلی علما کے تراجم شامل ہیں۔عبد الرحمن بن سلیمان العثیمین کے مطابق، یہ ایک ضخیم اور مستند کتاب ہے، مگر ابھی تک طبع نہیں ہوئی۔تراجم کو حروفِ معجم کے مطابق ترتیب دیا، برخلاف ابن رجب، جنھوں نے اسے طبقات میں مرتب کیا۔
 . النعت الأكمل بتراجم أصحاب الإمام أحمد بن حنبل – امام احمد کے اصحاب کے تراجم پر مشتمل۔
 . جمع حواشی الخلوتي على الإقناع وشرحه – الإقناع پر حاشیہ جات کی جمع و ترتیب۔
 . حاشية على المنتهى وشرحه (از منصور البہوتی) – باب العتق تک مکمل کی۔
 . قصائد اور ادبی مراسلات – مختلف اشعار اور علمی خطوط۔
 وظائف 
مقام حنبلي، مسجد الحرام میں امام رہے۔
حنبلی فقہ کی تدریس اور فتویٰ نویسی کی ذمہ داری سنبھالی، یہاں تک کہ وفات پا گئے۔
 وفات 
12 شعبان 1295ھ بروز اتوار، طائف میں وفات ہوئی۔
عبد اللہ بن عباسؓ کے مزار کے قریب قبرستان میں تدفین ہوئی۔

 تعریفات علما 
 . الزرکلی (الأعلام) –نجد کے حنبلی مؤرخ اور عالم، مفتی حنابلہ مکہ رہے۔السحب الوابلة اور دیگر کتب کے مصنف، سفر کیے اور مختلف بلاد سے علم حاصل کیا۔
 . عبد الحی الکتانی (فہرس الفہارس) –علامہ، ادیب، مؤرخ، محدث اور مفتی حنابلہ مکہ۔
 . عبد اللہ مرداد (نشر النور والزہر) – خطیب، امام، مدرس، نادرۂ عصر، زبردست خطیب، علوم شرعیہ، حدیث، ادب و عقل میں ماہر۔
 . محمد بن عثمان القاضی (روضة الناظرين) – فقیہ، ذہین، جید الحافظ، حجاز، یمن، شام، مصر میں سفر کیے اور علما سے علم لیا۔
 . محمد جمیل الشطی (طبقات الحنابلة) – امام، فقیہ، محدث، متقن، علوم میں عقل و نقل دونوں میں مہارت، ابن تیمیہ کے علوم کے شیدائی۔
 . شیخ صالح البسام –شیخ، علامہ، فہامہ، فاضل، ان کی پیدائش 1236ھ عنيزة، نجد میں ہوئی۔
 . عبد اللہ بن عبد الرحمن البسام (علما نجد خلال ثمانية قرون) –علمی گھرانے میں پیدا ہوئے، علم و عبادت میں پرورش پائی، حنبلی فقہ میں مہارت حاصل کی۔الأعلام للزركلي (6/243). 

 حوالہ جات 
 مقدمة كتاب: السحب الوابلة على ضرائح الحنابلة، للإمام العلامة الشيخ محمد بن عبد الله ابن حميد النجدي الحنبلي مفتي الحنابلة بمكة المكرمة المتوفى سنة 1295 هـ، طبعة مكتبة الإمام أحمد، ص: 1-9.

زمرہ:طائف میں وفات پانے والی شخصیات
زمرہ:1878ء کی وفیات
زمرہ:1295ھ کی وفیات
زمرہ:اسلام کے مسلمان مورخین
زمرہ:عرب مؤرخین
زمرہ:1820ء کی پیدائشیں
زمرہ:سعودی عرب کے سنی علماء اسلام
زمرہ:سنی علماء اسلام
زمرہ:حنابلہ
زمرہ:اصولی شخصیات
زمرہ:عنیزہ کی شخصیات
زمرہ:باب حدیث/متعلقہ مضامین
زمرہ:کارہائے نمایاں ویکی ڈیٹا سے ماخوذ
زمرہ:1236ھ کی پیدائشیں
زمرہ:نجدی شخصیات
زمرہ:علمائے اہلسنت